CELEX: E2020P0017
Language: bg
Date: 2020-12-08 00:00:00
Title: Молба за консултативно становище от Съда на ЕАСТ, подадена от Héraðsdómur Reykjavíkur по дело Zvonimir Cogelja/Дирекция „Здравеопазване“ (Дело E-17/20) 2021/C 141/13

22.4.2021   
            
            
               BG
            
            
               Официален вестник на Европейския съюз
            
            
               C 141/13
            
         
      Молба за консултативно становище от Съда на ЕАСТ, подадена от Héraðsdómur Reykjavíkur по дело Zvonimir Cogelja/Дирекция „Здравеопазване“
      (Дело E-17/20)
      (2021/C 141/13)
      На 8 декември 2020 г. до Съда на ЕАСТ бе отправена молба от Héraðsdómur Reykjavíkur (Районен съд на Рейкявик), получена в деловодството на Съда на 8 декември 2020 г., за консултативно становище по дело Zvonimir Cogelja/Дирекция „Здравеопазване“ по следния въпрос:
      Изисква ли се съгласно член 25 от Директива 2005/36/ЕО относно признаването на професионалните квалификации (вж. също член 3, първа алинея, буква в) и членове 21 и 26 от тази директива) от държава от ЕИП, издаваща удостоверение за обучение за квалификация на лекари (наречено „удостоверение за професионална квалификация на лекари специалисти“ (на исландски език: Sérfræðileyfi)), което автоматично се признава в други държави от ЕИП, самата тя да администрира обучението, чието признаване се цели чрез издаването на това удостоверение, в резултат на което държава от ЕИП не трябва да издава такива удостоверения, ако обучението не е проведено в тази държава?